**«XXI гасыр проблемалары яссылыгында Гаяз Исхакый»**

регионара фәнни-гамәли конференциясе

**НИГЕЗЛӘМӘСЕ**

**1. Гомуми нигезләр**

1.1. XXI гасыр проблемалары яссылыгында Гаяз Исхакый» регионара фәнни-гамәли конференциясе (алга таба – Конференция) Актаныш муниципаль районы Башкарма комитетының Мәгариф идарәсе һәм «Сәләтле балалар өчен гуманитар гимназия-интернат» дәүләт автоном гомумбелем учреждениесе катнашында үткәрелә.

1.2. Конференция 8-11 сыйныф укучылары катнашында үткәрелә торган фәнни эшләр конкурсы өлешеннән һәм татар теле һәм әдәбияты укытучылары катнашында уздырыла торган панель дискуссия өлешеннән тора.

1.3. Конференциянең максаты – Актаныш муниципаль районы мәктәп укучыларының фәнни потенциалын үстерү, район укытучылары өчен фикер алышу һәм тәҗрибә уртаклашу мәйданчыгы булдыру.

1.5. Конференциянең бурычлары:

- Гаяз Исхакый иҗатына һәм хәзерге заман әдәбияты проблемаларына кызыксыну уяту;

- фән юнәлешендә сәләтле укучыларны билгеләү;

- иҗади һәм интеллектуаль ярыш аша укучыларны төрле фән өлкәләренә җәлеп итү, кызыксындыру, активлаштыру;

- укыту процессында укучыларның фәнни тикшерү эшчәнлекләренә бәйле мәгариф программаларын һәм методикаларын үстерү;

- татар теле һәм әдәбияты укытучыларына актуаль проблемалар һәм аларны чишү юллары хакында фикер алышу мөмкинлеге тудыру.

**2. Конференция юнәлешләре**

2.1. Укучылар өчен Конференция 2 секциядә уздырыла:

2.1.1. **Гаяз Исхакый әсәрләрендә милли психология аспектлары**

Бу секциядә тикшерелә торган проблемалар әсәрләрдәге этнография, гореф-гадәт, халык культурасы яссылыгында милли холык һәм психологиянең чагылышына, геройларның күңел матурлыгын ачуда роленә карый.

2.1.2. **XX гасыр башы әдәбиятында милләт турында уйлануларның XXI гасыр башы шигъриятендә чагылышы**

Бу секциядә бер гасыр элек әдипләрне борчыган сораулар, милли проблемнар хакында уйлануларның хәзерге яшь шагыйрьләр иҗатында чагылыш табуы тикшерелә. Йолдыз Миңнуллина, Рузәл Мөхәммәтшин, Фәнил Гыйләҗев, Булат Ибраһимов кебек авторларның иҗатына игътибар бирергә тәкъдим ителә.

2.2. Укытучылар өчен Конференция кысаларында махсус панель дискуссия оештырыла. Аның темасы: **Бүгенге вәзгыятьтә татар теле укытучыларының урыны һәм роле**.

Дискуссия барышында милләтпәрвәрлекне һәм милли рухны ничек тәрбияләргә дигән сорауга җавап эзләнәчәк.

**3. Конференциядә катнашучылар һәм эшләрне тәкъдим итү тәртибе**

3.1. Конференциядә Актаныш муниципаль районы гомуми белем бирү оешмаларының 8-11-нче сыйныф укучылары катнаша ала. Эш индивидуаль фәнни-тикшеренү проекты буларак, яисә берничә автор тарафыннан (2 кешедән артык түгел) тәкъдим ителә ала; фәнни җитәкче белән берлектә язылырга тиеш.

3.2. Панель дискуссиясендә Актаныш муниципаль районы гомуми белем бирү оешмаларының татар теле һәм әдәбияты укытучылары, чакырылган кунаклар һәм экспертлар катнаша.

3.3. Конференциядә катнашу өчен укучылардан гаризалар **2020 елның 28 февраленә** кадәр кабул ителә. Кабул ителгән эшләр экспертлар комиссиясе тарафыннан тикшерү узганнан соң, Конференциягә чыгыш ясарга чакырылган катнашучылар исемлеге төзелә һәм Сәләтле балалар өчен гуманитар гимназия-интернатның рәсми сайтында урнаштырыла. Оештыру комитеты Конференциядә катнашу өчен гаризаларны сайлап алу хокукын үзендә калдыра.

3.4. Панель дискуссиясендә аерым чыгыш ясау өчен гаризалар **2020 елның 6 мартына** кадәр кабул ителә. Дискуссиядә катнашу өчен алдан теркәлү таләп ителми.

3.5. Конференциядә катнашу өчен **2020 елның 28 февраленә** кадәр [tbshorg@gmail.com](mailto:tbshorg@gmail.com) электрон почта адресына гариза (заявка), доклад материаллары җибәрелергә тиеш.

3.6. Конференциянең төп этабында чыгыш ясаучы укучыларның шәхси мәгълүматларны эшкәртергә ризалык турында белешмә белән килүләре зарур.

**4. Эшләрне башкару тәртибе һәм регламент**

4.1. Фәнни эшнең тезисларын 1-нче кушымтада язылган таләпләр нигезендә тутырыга кирәк. Әдәбият исемлеген, шәрехләмәләрне күрсәтмичә тезисларда кыскача формада фәнни эшнең төгәл эчтәлеге билгеләнә.

4.2. Фәнни эшнең тутырылу таләпләре 1-нче кушымтада билгеләнгән. Тикшеренү эше 15 бит күләменнән артырга тиеш түгел (кушымталар тикшеренү эшенең битләр санына керми).

4.3. Тикшеренү эшләре Нигезләмә шартларына туры килмәгән очракта, Оештыру комитеты андый эшләрне Конференциягә алмаска мөмкин.

4.4. Конкурсның Оештыру комитеты материалларның исемен һәм эчтәлеген тезислар җыентыгына бастырырга теләгән очракта, авторлар ризалыгы белән аларны төзәтергә, яисә тезисларны бөтенләй кертмәскә дә хокуклы.

4.5. Секцияләрдә чыгыш ясауга 5-7 минут вакыт бирелә.

4.6. Экспертлар комиссиясе укучыларның фәнни эшләренә, чыгышларына түбәндәге критерийлардан чыгып бәя бирә:

* билгеле булган фәнни фактларны куллану;
* сөйләмнең аңлаешлы, кыска һәм конкрет булуы, күрсәтмәлелек куллану;
* аудитория белән элемтә;
* оригинальлек, заманчалык һәм чыгыш барышында цифрлы белем бирү ресурсларын нәтиҗәле куллану.

**5. Бүләкләү тәртибе**

5.1. Экспертлар советы киңәше нигезендә җиңүчеләргә һәм лауреатларга махсус дипломнар, мактау кәгазьләре, истәлекле бүләкләр тапшырыла.

5.2. Конференциянең барлык катнашучыларына Конференциядә катнашу сертификатлары һәм электрон тезислар җыентыгы бирелә. Панель дискуссиясендә катнашучы укытучыларга катнашу сертификатлары тапшырыла.

**6. Оештыру комитеты белән элемтәгә керү өчен мәгълүмат**

6.1. Оештыру комитеты адресы: Сәләтле балалар өчен гуманитар гимназия-интернат, Актаныш авылы, Аэропорт урамы, 3А. [gaou.ggi@gmail.com](mailto:gaou.ggi@gmail.com), 8 (8555)23-26-05.

**Кушымта №1**

**Фәнни тикшеренү эшен дөрес бизәү тәртибе**

I. Тикшеренү эше структурасы

1. Тикшеренү эше фәнни эшләр өчен кабул ителгән билгеле бер тәртип буенча төзелә.

2. Структураның төп элементлары: баш бит, эчтәлек, кереш, төп өлеш, йомгак, әдәбият исемлеге, кушымталар.

a) Баш бит тикшеренү эшенең беренче бите булып санала һәм үрнәк буенча тутырыла.

b) Баш биттән соң эчтәлек килә, эчтәлектә фәнни эшнең бүлекләре һәм битләре языла.

c) Фәнни эшнең кереш өлешендә сайлап алынган теманың актуальлеге, максаты, куелган бурычларның эчтәлеге, эзләнүнең объекты һәм предметы, методы, теоретик әһәмияте һәм килеп чыккан нәтиҗәләрнең кыйммәте күрсәтелә.

d) Фәнни эшнең төп өлешендә тикшерү эшенең методикасы һәм техникасы күрсәтелә һәм нәтиҗәләре йомгаклана.

Эчтәлекне аңлатуга ярдәм иткән күрсәтмә материаллар кушымтада бирелә. Бүлекләр эчтәлеге фәнни тикшерү темасына төгәл туры килергә һәм теманы ачып бирергә тиеш. Әлеге бүлекләр тикшерүченең материалны логик һәм кыскача тәкъдим итү сәләтен күрсәтә.

e) Фәнни тикшерү эшенең йомгак өлешендә төп мәгънә һәм нәтиҗәләр күрсәтелә.

f) Тикшерү эше ахырында әдәбият исемлеге күрсәтелә. Текстта фәнни чыганакларны күрсәтүче сылтамалар да булырга мөмкин (чыганакның сылтама номеры әдәбият исемлеге белән туры килергә тиеш)

g) Кушымтада ярдәмче, яки өстәмә материаллар куела. Шулай ук өстәмә таблицалар, графиклар, рәсемнәр һ.б. күрсәтергә мөмкин.

**II. Фәнни тикшеренү эшен тутыру тәртибе**

1. Тикшерү эшенең титул бите үрнәк буенча төзелергә тиеш (Кушымта №2).

2. Тикшерү эше тәртип буенча бастырыла. Төрле текст өстәмәләре кертелми.

3. Форматлау тәртибе:

а) Тикшерү эшенең тексты Times New Roman хәрефе белән бастырыла (14нче пункт), чикләре: сул – 3см (30 мм), уң – 1,5 см (15мм), өс – 2 см (20мм), ас – 2 см (20 мм). Текстны бит киңлеге буенча тигезләү зарури. Юл арасы 1,5 интервалында булырга тиеш. Чик контурлар китерелми.

b) Кызыл юл 1 см буш арадан башланырга тиеш.

с) Бүлек исеме белән текст арасында интервал 3-кә тигез. Бүлек исеме һәм параграф арасында да шушы интервал саклана. Юл уртасында язылучы бүлек исеме ахырында нокта куелмый. Бүлек исеме астына сызу һәм юлдан-юлга күчерү тыела.

4. Фәнни-тикшеренү эше үтә күренмәле өске бит белән махсус папкага урнаштырыла (эшне файлларга урнаштыру тыела).

**Кушымта №2**

**«XXI гасыр проблемалары яссылыгында Гаяз Исхакый»  
районкүләм конференциясендә катнашу өчен гариза**

|  |  |
| --- | --- |
| Эшнең темасы |  |
| Секция |  |
| Авторның фамилиясе, исеме *(тулы килеш татар телендә языла)*  Фәнни җитәкчесенең фамилиясе, исеме,әтисенең исеме *(тулы килеш* *татар телендә языла)* |  |
| Оешма *(устав буенча)*  Адрес һәм телефон |  |
| Катнашучының телефоны |  |
| Чыгыш өчен кирәк булган техник чаралар |  |

Оешма җитәкчесенең имзасы

«\_\_\_\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2020 ел

**Кушымта №3**

«XXI гасыр проблемалары яссылыгында Гаяз Исхакый» районкүләм фәнни-гамәли конференциясе

ФӘННИ ЭШНЕҢ ТЕМАСЫ

Фамилия Исем, сыйныф

Фәнни җитәкченең исеме, вазыйфасы

Оешманың исеме

Актаныш

2020